Η φροντίδα και η συντήρηση του δαπέδου είναι ο καλύτερος τρόπος, για να μη χρειαστείς ξανά αντικατάσταση πατώματος σε λίγα χρόνια. Για παράδειγμα, είναι πολύ σημαντικό να προσέχεις τι είδους καθαριστικά χρησιμοποιείς, για το τακτικό καθάρισμα των δαπέδων. Ανάλογα με το υλικό του πατώματος στο σπίτι σου, μπορείς να προμηθευτείς και τα ανάλογα, ήπια καθαριστικά.
Είτε πρόκειται για μάρμαρο, είτε για παρκέ ή για πλακάκια και άλλα υλικά, πρέπει να προσέχεις την καθημερινή φθορά. Για παράδειγμα, μπορείς να φροντίσεις να τοποθετήσεις ένα χαλί, κάτω από βαριά έπιπλα που μπορεί να γρατζουνίσουν το πάτωμα, για να μη δημιουργηθούν σημάδια. Έτσι, το πάτωμά σου δε θα χρειαστεί αλλαγή και θα παραμείνει σε άριστη κατάσταση, για περισσότερα χρόνια.